**Γιάννης Μαγκλής, Γιατί;**

**Δομή**: Α΄ενότητα – Στην πηγή

Β΄ενότητα – Η συνάντηση των δυο στρατιωτών

Γ΄ενότητα – Ο θανάσιμος τραυματισμός του δεύτερου στρατιώτη

Δ΄ενότητα – Η κρίση συνειδήσεως και η μεταμέλεια του πρώτου στρατιώτη

Ε΄ενότητα – Η επιστροφή του στρατιώτη και ο θάνατος του τραυματία.

**Αφηγηματικοί τρόποι**: αφήγηση σε γ΄πρόσωπο, περιγραφή, μονόλογος.

**Γλώσσα:** απλή δημοτική με ιδιότυπες λογοτεχνικές λέξεις της δημοτικής (σύναυγα, Θε μου, οχτρούς, τέλεψε κλπ)

**Σχήματα λόγου**: προσωποποίηση, μεταφορές, εικόνες.

**Συναισθήματα του πρώτου στρατιώτη**: Στην 4η και 5η ενότητα νιώθει τύψεις, πόνο, οίκτο, ψυχική συντριβή. Αυτός είναι τραγικό πρόσωπο γιατί θα ζει για πάντα με τις τύψεις για αυτό που έκανε.

**Ιδέες:**

1. Ο πόλεμος αποκτηνώνει τον άνθρωπο και τον μετατρέπει σε ζώο που υπακούει μόνο στο ένστικτο της επιβίωσης.
2. Όλοι οι άνθρωποι κατά βάθος είναι ίδιοι («αδελφέ μου...»), έχουν τα ίδια συναισθήματα, τα ίδια όνειρα, τις ίδιες επιθυμίες και αγωνίες. Κανένας απλός άνθρωπος δεν θέλει τον πόλεμο.
3. Οι πόλεμοι γίνονται από τους πολιτικά δυνατούς που παρασύρουν τους λαούς με φιλοπόλεμα κηρύγματα, για να ικανοποιήσουν τα δικά τους πολιτικά και οικονομικά συμφέροντα.
4. Ο πόλεμος καταστρέφει τη ζωή των ανθρώπων προκαλώντας ανείπωτες συμφορές.
5. Αξία έχουν η αλληλεγγύη, η αγάπη και η συναδέλφωση μεταξύ των ανθρώπων.

**Ο τίτλος «Γιατί;»** εκφράζει την απορία του συγγραφέα και τη διαμαρτυρία του για το παράλογο του πολέμου. Αναρωτιέται γιατί να γίνονται πόλεμοι και να καταστρέφονται τόσες ζωές για ξένα συμφέροντα. **Τα πρόσωπα δεν έχουν ονόματα ούτε εθνικότητες**, γιατί πρόκειται για μορφές που θα μπορούσαν να ζουν σε οποιαδήποτε εποχή και περιοχή του κόσμου που βασανίζεται από τον πόλεμο. Το αντιπολεμικό μήνυμα του συγγραφέα είναι διαχρονικό και πανανθρώπινο.